laion/Wikipedia-Exotic huggingface dataset:
סוהו (חברה)

סוֹהוּ (בסינית: 搜狐; בפין-יין: Sōuhú; בתרגום לעברית: שועל-חיפוש) היא חברת אינטרנט סינית אשר בסיסה בבייג'ינג. סוהו וחברות הבת שלה מציעות שירותי פרסום, חיפוש, משחקי אונליין, ושירותים אחרים. סוהו נוסדה כ"טכנולוגיות אינטרנט לסין" בשנת 1996 על ידי צ'ארלס ג'אנג אחרי שהוא סיים את התואר שלו במכון הטכנולוגי של מסצ'וסטס (MIT), וקיבל מימון מהעמיתים שפגש שם. בשנה שלאחר מכן שינה ג'אנג את שם החברה לסוהוו בהשראה מחברת האינטרנט יאהו! האמריקאית. לאחר שהוא פגש את השותף מייסד של יאהו, ג'רי יאנג, הוא שינה את שם החברה ל"סוהו" על מנת להבדילה מהחברה האמריקאית. סוהו נרשמה למסחר בבורסת הנאסד"ק ביולי 2000. מדיה וקבצים בנושא סוהו בוויקישיתוף אתר האינטרנט הרשמי של סוהו (בסינית) "Contact Us." Sohu. Retrieved on December 27, 2010. "Headquarter Office Sohu.com Internet Plaza, No.1 Park, Zhongguancun East Road, Haidian District, Beijing 100084, PRC ." "Sohu.com." CNN Money. Retrieved on August 19, 2009.
יחסי אסטוניה–מקסיקו

יחסי אסטוניה–מקסיקו הם היחסים הדו-צדדיים שבין רפובליקת אסטוניה לבין המדינות המקסיקניות המאוחדות. שגרירות אסטוניה בוושינגטון די. סי, ארצות הברית מייצגת את אסטוניה במקסיקו, ומצידה של מקסיקו השגרירות בהלסינקי, פינלנד, מייצגת אותה באסטוניה. לאסטוניה קונסוליית כבוד במקסיקו סיטי, ואילו למקסיקו קונסוליית כבוד בטאלין. אסטוניה ומקסיקו ייסדו יחסים דיפלומטיים לראשונה ב-28 בינואר 1937 בטקס שנערך בניו יורק. ב-3 בינואר 1938 נכנס לתוקפו הסכם ידידות בין המדינות, אולם זמן קצר לאחר מכן, ב-1940, נכבשה אסטוניה על ידי ברית המועצות כחלק מהסכם ריבנטרופ-מולוטוב, שלא מנע מגרמניה לכבוש את אסטוניה שנה מאוחר יותר. אחרי מלחמת העולם השנייה, בספטמבר 1944 אסטוניה סופחה לברית המועצות. מקסיקו סירבה להכיר בסיפוח הסובייטי. באוגוסט 1991, בתקופת התפרקות ברית המועצות, אסטוניה הכריזה על עצמאות, וב-5 בספטמבר אותה שנה מקסיקו הכירה בה. ב-5 בדצמבר שתי המדינות חידשו את היחסים הדיפלומטיים ביניהן. בשנת 2018 תרמו אמני גרפיטי מקסיקנים 30 ציורי קיר לציון 100 שנה להיווסדה של אסטוניה. 1995 – הסכם לשיתוף פעולה טכנולוגי 2005 – הסכם לשיתוף פעולה חינוכי, תרבותי וספורטיבי 2012 – הסכם למניעת כפל מס והשתמטות ממס בשנת 2019 הסתכם היקף הסחר בין אסטוניה ומקסיקו ב-117 מיליון דולר. עיקר הסחורות שאסטוניה ייבאה ממקסיקו בהיקף של 51 מיליון דולר היו כלי רכב, רכבות חשמליות וציוד חשמלי. עיקר הסחורות שמקסיקו ייבאה מאסטוניה בהיקף כולל של 65.7 מיליון דולר היו ציוד חשמלי וכלי רכב. מדיה וקבצים בנושא יחסי אסטוניה–מקסיקו בוויקישיתוף Estonia Embassy in Washington, VisaHQ Honorary Consulate of Estonia in Mexico City, World embassy page Mexican Honorary Consulate in Tallinn, Estonia, Embassy Pages Mexico, משרד החוץ (אסטוניה), ‏5 ביוני 2013 [https://sre.gob.mx/images/stories/docnormateca/manexte/embajadas/moemfinlandia12.pdf MANUAL DE ORGANIZACIÓN DE LA EMBAJADA DE MÉXICO EN FINLANDIA], SRE (בספרדית) 22 September 1944: From one occupation to another בתאריך 6 במרץ 2016, בארכיון האינטרנט PICTURES: Mextonia murals in Estonia, Estonian World, ‏8 בספטמבר 2018 Estonia imports from Mexico, Trading Economics Mexico imports from Estonia, Trading Economics
זלנקו

זְלֶנְקוֹ, זֶלֶנְקוֹ (Зеленко, Зленко) הם שמות משפחה. האם התכוונתם ל... אלכסנדר זלנקו (אנ') – איש חינוך רוסי אנטולי זלנקו – שר החוץ של אוקראינה ילנה זלנקו – פוליטיקאית רוסייה יקטרינה זלנקו – טייסת קרב אוקראינית ואלופת הפלות במלחמת העולם השנייה
קוטפוב

קוטפוב (ברוסית: Кутепов) הוא שם משפחה. האם התכוונתם ל... איליה קוטפוב – כדורגלן רוסי אלכסנדר קוטפוב – גנרל רוסי במלחמת העולם הראשונה ומראשי צבא המתנדבים אנדריי קוטפוב – חבר מועצת הפדרציה של האספה הפדרלית של הפדרציה הרוסית מטעם סנקט פטרבורג
סילי

האם התכוונתם ל... איי סילי (Scilly) - ארכיפלג הנמצא סמוך לקצה הדרום-מערבי של האי הבריטי סילי (Seeley, Sealy) - שם משפחה: די. ג'יי. סילי (Seeley) - כדורסלן אמריקאי דרו סילי (Seeley) - שחקן, זמר ורקדן אמריקאי-קנדי מליק סילי (Sealy) - כדורסלן אמריקאי
מיכאל האוזר טוב

מיכאל האוזר טוב (נולד ב-24 בדצמבר 1996) הוא עיתונאי ישראלי, הכתב הפוליטי של העיתון "הארץ". בעבר שימש כתב פוליטי בגלי צה"ל. נולד וגדל בתל אביב לצבי האוזר, אז דובר התאחדות הסטודנטים, ששימש מאוחר יותר מזכיר הממשלה וחבר הכנסת מטעם סיעת דרך ארץ, ולהילה טוב, בזמנו כתבת בעיתון "חדשות" ועורכת בגלי צה"ל, ובהמשך יועצת אסטרטגית ומנכ"לית הטלוויזיה החברתית. הוא למד בבית הספר לאמנויות תל אביב ובתיכון תלמה ילין. תחום התמחותו היה קולנוע. בצעירותו הגיש תוכניות רדיו לנוער בקול ישראל. התגייס בשנת 2015 לגלי צה"ל, והחל ככתב לענייני חינוך. באותה שנה, בעת שסיקר את הפגנת העדה האתיופית בצומת עזריאלי, הותקף על ידי שוטרים. האוזר טוב הגיש תלונה למח"ש, אך החקירה נסגרה מחוסר עניין לציבור. לאחר מכן המשיך לסקר בנוסף גם את תחום התקשורת, ובמסגרתו סיקר בין היתר את משבר סגירת רשות השידור והקמת תאגיד השידור הישראלי. בשנת 2017 עבר לשמש כתב גלי צה"ל בכנסת. במרץ 2018, מעט לפני סיום שירותו הצבאי בגלי צה"ל, החליף את עידו בנבג'י ככתב הפוליטי של התחנה. ב-2019 הגיש יחד עם ישי שנרב את התוכנית "המזנון" בערוץ הכנסת. בין חשיפותיו הבולטות: שורת תחקירים על התנהלותו של שר התקשורת איוב קרא. בדצמבר 2018 חשף לראשונה בגלי צה"ל כי קרא טס במסגרת תפקידו כשר כדי לקדם את ענייניהם העסקיים של מקורביו האישיים, ושיגר אלפי איגרות ראש השנה לפעילי ליכוד במרמה ועל חשבון דואר ישראל שעליו פיקח. עוד חשף באוקטובר 2017 כי שופט בית המשפט העליון נעם סולברג השתתף בטקס לציון 50 שנה להתיישבות ביהודה ושומרון, למרות החלטת הנשיאה מרים נאור. כמו כן ערך ראיון בלעדי עם המיליארדר האמריקני שלדון אדלסון, שבו נחשפה לראשונה המתיחות בינו לבין ראש הממשלה בנימין נתניהו. בבחירות לכנסת ה־21–23 בשנים 2019–2020 יצא לפסק זמן מתפקידו בתחנה ונמנע מלסקר את מערכות הבחירות בשל ניגוד עניינים, מאחר שאביו התמודד בהן. עם זאת, סיקר את המשא ומתן הקואליציוני שנערך לאחר כל אחת ממערכות הבחירות הללו. באפריל 2021 הודיע שיסיים את עבודתו בגלי צה"ל, ויצטרף לעיתון "הארץ", שם ישמש הכתב הפוליטי של העיתון, במקום חיים לוינסון. האוזר טוב נכלל ברשימת פורבס 30Under30 של המגזין "פורבס ישראל" לשנת 2022. מתגורר בתל אביב. מדיה וקבצים בנושא מיכאל האוזר טוב בוויקישיתוף מיכאל האוזר טוב, ברשת החברתית אקס (טוויטר) רחלי מלק בודה, ‏מיכאל האוזר-טוב: "מגיע לי שישפטו אותי במבחן התוצאה", בעיתון מקור ראשון, 2 ביולי 2020 אמיר לוי, הסיפור המוזר שאינו נגמר על גל"צ ומיכאל האוזר-טוב, באתר מידה, 9 ביוני 2020 אלי רוטמן, ‏עיתונאי הותקף באלימות על ידי שוטרים במהלך הפגנה, באתר כיכר השבת, 4 ביולי 2016 רחלי מלק בודה, ‏מיכאל האוזר-טוב: "מגיע לי שישפטו אותי במבחן התוצאה", בעיתון מקור ראשון, 2 ביולי 2020 גור מגידו, "שלכם, איוב קרא": היועמ"ש יבחן אם לחקור את השר — בגלל איגרות לחג, באתר TheMarker‏, 13 בדצמבר 2018 חן מענית, ‏בניגוד לדעת נאור: שופט עליון נכח בטקס לציון 50 להתיישבות, באתר גלובס, 3 באוקטובר 2017 Forbes 30 Under 30 2022, Forbes Israel
קבילה

האם התכוונתם ל... קבילה - תלונה בפני גוף סטטוטורי האמון על טיפול בקבילות. למשל בפני נציב קבילות הציבור, נציב קבילות החיילים או נציב קבילות שוטרים וסוהרים וכדומה. שם משפחה לורן קבילה – פוליטיקאי ומהפכן קונגולזי, נשיא הרפובליקה הדמוקרטית של קונגו ז'וזף קבילה – פוליטיקאי קונגולזי, בנו ויורשו בנשיאות של לורן קבילה ג'ינט קבילה (אנ') – פוליטיקאית קונגולזית, בתו של לורן ואחות של ז'וזף וזואי קבילה זואי קבילה (אנ') – פוליטיקאית קונגולזית, וחברת האקדמיה הלאומית של קונגו, בתו של לורן ואחותם של ז'וזף וג'ינט קבילה קביליה – אזור בצפון אלג'יריה קבילי
קבילי

קבילי הוא שם משפחה. האם התכוונתם ל... שאלתיאל (צ'רלי) קבילי – רופא פנימאי ישראלי, מומחה לנפרולוגיה ומנהל מחלקה במרכז הרפואי תל אביב שמואל קבילי – ביולוג ואימונולוג ישראלי פטנטי קבילי (אנ') – תהליכים שפיתח הביולוג שמואל קבילי ועמדו במרכזה של מחלוקת משפטית שנמשכה עשרות שנים קבילה קביליה
קורי העכביש (סרט)

קורי העכביש (באנגלית: The Cobweb) הוא סרט דרמה אמריקאי משנת 1955 בבימויו של וינסנט מינלי עם ריצ'רד וידמרק, גלוריה גראהם, שרל בואייה, לורן באקול וליליאן גיש בתפקידים הראשיים. התסריט מבוסס על הרומן "קורי העכביש" של ויליאם גיבסון (אנ') המתאר את הנעשה במוסד פסיכיאטרי פרטי שבו הרופאים ומשפחותיהם, הצוות הרפואי והמנהלי, והמאושפזים הקשורים אחד לשני כמו בקורי עכביש. הסרט הוא גם הופעת בכורה בקולנוע של שני שחקנים צעירים - ג'ון קר וסוזן סטרסברג המופיעים בתור שני מאושפזים צעירים במוסד. ד"ר סטיוארט מקייבר (ריצ'רד וידמרק) הוא פסיכיאטר המנהל מוסד פרטי לחולי נפש. הוא גר במקום ביחד עם אשתו קארן (גלוריה גראהם) ושני ילדיהם. הוא משקיע הרבה בעבודה ובחולים ופחות באשתו וילדיו. על רקע זה היחסים ביניהם מידרדרים. בין המאושפזים המבוגרים נמצאים גם זוג צעירים: סטיב הולט (ג'ון קר) הסובל מדיכאון ועבר כמה ניסיונות התאבדות, וסו ברט (סוזן סטרסברג) הסובלת מחרדות קשות. סטיב מציע לה לצאת איתו לקולנוע אך היא דוחה אותו בגלל חרדה. מג ריינהרט (לורן באקול) היא מזכירה של המוסד. מג היא אלמנה לאחר שבעלה ובנה נהרגו בתאונה. ד"ר מקייבר מתחיל ביחסים איתה לאחר שהיחסים עם אשתו התערערו. המנהלת האדמיניסטרטיבית של המוסד היא ויקטוריה אינץ' (ליליאן גיש) אישה רווקה מזדקנת וחמורת סבר הנמצאת במוסד מאז הקמתו. הרופא הראשי במוסד הוא ד"ר דבנל (שרל בואייה), מאהב שרמנטי ורודף נשים. הוא מתחיל לחזר אחרי קארן וויקטוריה לא סובלת זאת וכותבת נגדו דו"ח אותו היא מתכוונת להגיש לחבר הנאמנים של המוסד. ד"ר מקייבר משכנע אותה לא לעשות זאת וד"ר דבנל מגיש את התפטרותו. בהתייעצות עם המאושפזים מחליטים להחליף את וילונות הספרייה וסטיב בעל כישורי הציור מתמנה לתכנן אותם. קארן עוקפת את ויקטוריה ובהסכמת הנאמנים היא מזמינה וילונות מודרניים לטעמה אך בינתיים מאחסנת אותם בדירתה. סו מסכימה לבסוף לצאת העירה וג'ון לוקח אותה לקולנוע ובחזרה למוסד היא מרשה לו לנשק אותה על לחיה. קארן מגלה שבעלה בוגד בה עם מג ובחמת זעם היא תולשת את הוילונות ומחליפה אותם בווילונות שלה. כאשר זה מתברר לסטיב הוא מקבל התקף זעם, רץ לנהר הסמוך ומבקש להתאבד. מוזעקת משטרה ומחפשים. ד"ר מקייבר ומג מגיעים והיא אומרת לו שלדעתה כדאי להם להיפרד. הוא חוזר למוסד עם קארן במחשבה שסטיב אבוד. להפתעתם הם רואים אותו בפתח המוסד, רועד עם בגדים קרועים. הם מטפלים בו ותוך כל זה הם מתקרבים זה לזה. "קורי העכביש", במסד הנתונים הקולנועיים IMDb (באנגלית) "קורי העכביש", באתר AllMovie (באנגלית) "קורי העכביש", באתר Rotten Tomatoes (באנגלית) "קורי העכביש", במסד הנתונים הקולנועיים KinoPoisk (ברוסית) קדימון לקורי העכביש, באתר יוטיוב
פפאיים

פפאיים (בלועזית: Caricaceae) היא משפחת צמחים מסדרת צלפאים הכוללת שישה סוגים וכארבעים וחמישה מינים. רוב מיני הפפאיים צומחים ביבשת אמריקה, אולם שני מינים צומחים גם באפריקה וביערות הגשם הטרופיים. רוב המינים במשפחה הם עצים או שיחים בגובה של שלושה עד עשרה מטרים. אחד מהמינים הוא ליאנה (אנ') בעוד אחרים הם צמחים עשבוניים. המין המוכר ביותר במשפחה הוא הפפאיה שמקורו באמריקה המרכזית אך הופץ לשאר האזורים הטרופיים עקב פרי המאכל שלו. לדעת החוקרים, מקור המשפחה הוא באפריקה בעידן הקנוזואיקון. לדעתם הצמח הופץ מאפריקה לאמריקה המרכזית לפני כ-35 מיליון שנה בתקופת האאוקן. וממרכז אמריקה הגיעה המשפחה לאמריקה הדרומית לפני 19–27 מיליון שנה בתקופת המיוקן. מדיה וקבצים בנושא פפאיים בוויקישיתוף פפאיים, באתר ITIS (באנגלית) פפאיים, באתר NCBI (באנגלית) פפאיים, באתר האנציקלופדיה של החיים (באנגלית) פפאיים, באתר Tropicos (באנגלית) פפאיים, באתר GBIF (באנגלית) פפאיים, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
מרג'ע תקליד

מרג'ע תקליד (בערבית: مرجع تقليد), או בקיצור מרג'ע, היא הדרגה הדתית השנייה בחשיבותה באסלאם השיעי התריסרי, אחרי הנביא (מוחמד) והאימאמים השיעיים. פירוש השם: "מקור לחיקוי" או "סמכות במסורת". בעלי התואר "מרג'ע" נושאים בדרך כלל את התואר "אייתוללה" או "אייתוללה עליון" (אייתוללה עוזמא - בתעתיק מדויק: איתאללה עט'מא). דרגה זו היא למעשה דרגה מוסרית, ומשמעותה היא שיש לחקות את מעשיו ורעיונותיו של הנושא אותה. דרגה זו דומה בחשיבותה לדרגת האייתוללה, אך הדרגות נבדלות ביניהן בכך שהאייתוללה היא דרגה דתית המעניקה סמכות פסיקה הלכתית, בעוד שדרגת המרג'ע תקליד היא דרגה מוסרית המהווה למאמינים מודל לחיקוי. הנושא בדרגה זו צריך לעמוד במספר קריטריונים: בגרות, חכמה, אמונה, צדק, להיוולד בדרך לגיטימית (להורים נשואים), ולהיות זכר (נשים יכולות לבצע אג'תהאד, אך לא להגיע לדרגת מרג'ע תקליד). נוסף על תנאים אלה, המרג'ע צריך להיות גם אדם הידוע בידע הדתי שלו, בפסיקותיו, ובהיותו מורה ונושא דרשות בעל ניסיון. החל מהמאה ה-19, רק אדם אחד יכול להחזיק בדרגה זו בזמן נתון, ועל כן מספרם מועט: לאחר תקופה זו ומותו של בורוג'רדי עברה דרגת המרג'ע תהליך של דיסאינטגרציה, וכבר לא הייתה הסכמה בנוגע לזהותו של המרג'ע. מחכמי הדת הבולטים שנחשבו למרג'ע לאחר מות בורוג'רדי ניתן למצוא את האייתוללה רוחאללה חומייני, אשר הנהיג את המהפכה האסלאמית באיראן בשנת 1979, ואת מוסא סדיק א-צדר, אשר היה דמות בולטת בלבנון ובמזרח התיכון במחצית השנייה של המאה ה-20. Calmard, J., “Mard̲j̲aʿ-i Taḳlīd”, in: Encyclopaedia of Islam, Second Edition, Edited by: P. Bearman, Th. Bianquis, C.E. Bosworth, E. van Donzel, W.P. Heinrichs. Consulted online on 21 April 2020. First published online: 2012 Rizvi, Sajjad. "The Making of a Marjaʿ: Sīstānī and Shiʿi Religious Authority in the Contemporary Age." Sociology of Islam 6, no. 2 (2018): 165-189. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
דנאי סוארס

דנאי סוארס פרנאנדס (בספרדית: Danay Suárez Fernández; נולדה ב-1985) היא זמרת רית'ם אנד בלוז, ראפרית, פזמונאית ומלחינה קובנית, שהתפרסמה באירופה, ובעיקר בצרפת. סוארז נולדה ברובע סרו (אנ') שבהוואנה, בירת קובה. לאחר שהוריה התגרשו, עברה להתגורר עם אימה באזור סנטה פה (אנ') בהוואנה. בשנת 2014 הוציאה חברת יוניברסל את אלבום הבכורה של סוארז, Polvo de la Humedad, המשלב בתוכו את סגנונות ההיפ הופ והרגאיי. האלבום זכה לתשבחות רבות, ובאותה השנה הוזכרה במגזין הבילבורד כאחת מ-10 אמני הרגאטון העולים. בשנת 2017 הוציאה את אלבום האולפן השני שלה, Palabras Manuales, הכולל בתוכו גרסה בשפה הספרדית לשירו של המוזיקאי הישראלי עידן רייכל, "עכשיו קרוב", בשם "Closer Now". האלבום זכה להצלחה מסחרית רבה, זכה לתשבחות רבות ואף הועמד בטקס פרסי גראמי הלטיני ה-18 לאלבום השנה. בשנת 2019 התארחה באלבום הסולו השני של המוזיקאי הישראלי עידן רייכל, "ואם תבואי אליי", בשיר "La Eternidad Que Se Perdió", שכתבה ללחנו של רייכל. 2014: Polvo de la Humedad 2017: Palabras Manuales 2010: The Havana Cultura Sessions מדיה וקבצים בנושא דנאי סוארס בוויקישיתוף דנאי סוארס, ברשת החברתית פייסבוק דנאי סוארס, ברשת החברתית אקס (טוויטר) דנאי סוארס, ברשת החברתית אינסטגרם דנאי סוארס, באתר סאונדקלאוד (באנגלית) דנאי סוארס, באתר MusicBrainz (באנגלית) דנאי סוארס, באתר Discogs (באנגלית) דנאי סוארס, באתר Genius דנאי סוארס, באתר בילבורד (באנגלית) Adolf Alzuphar, Danay Suárez, Polvo de la Humedad, The Brooklyn Rail, ‏2016-07-11 (באנגלית) 10 Reggaeton Artists to Watch, Billboard, ‏2014-08-10 How Danay Suarez's Lost Album Became Her Greatest Redemption Song, Billboard, ‏2017-11-15 Latin Grammys 2017: Cuban Rapper Danay Suarez Nabs Four Nominations, Vibe, ‏2017-09-29 (באנגלית) תימורה לסינגר, ‏מעט מדי קסם וחידוש: על אלבום הסולו השני של עידן רייכל, באתר גלובס, 16 בפברואר 2019 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
הר בראון (ארץ אלכסנדר)

הר בראון או הר ברון (באנגלית: Mount Braun) הוא הר בקצה הצפון מערבי של הרי אוניברסיטת סופיה, בצפון האי אלכסנדר, שבאנטארקטיקה. גובהו של ההר 900 מטרים מעל פני הים; והוא ההר ה-2,259 בגובהו באנטארקטיקה. ההר מהווה את החלק הצפון-מזרחי של מצוק בצורת פרסה. ההר ממוקם 6.5 קילומטרים ממזרח - דרום-מזרח להר הולט. ההר מופה על ידי סקר שטחי חסות איי פוקלנד, בהתבסס על סקרים על הקרקע שנערכו בעונת המחקר (הקיץ האנטארקטי) 1975–1976. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של לוטננט קומנדר ויליאם ק. בראון (William K. Braun), מצי ארצות הברית, מפקד מטוס C-121J (Super Constellation) בטייסת VXE-6 במהלך מבצע דיפ פריז בשנת 1970 ובשנת 1971. הר בראון באתר הסקר הגאולוגי של ארצות הברית הר בראון באתר הגאזט האנטארקטי המשווה SCAR של ממשלת אוסטרליה הר בראון באתר peakery (מרחק לאתרים סמוכים) תחזית מזג אוויר עדכנית ארוכת טווח עבור הר בראון (לפי גבהים) מידע גאוגרפי והיסטורי מידע גאוגרפי לפי מקור אחר, ההר הוא ההר ה-4,329 בגובהו באנטארקטיקה. מידע היסטורי
הר בורודין

הר בורודין (באנגלית: Mount Borodin) הוא הר בחצי האי בטהובן בדרום-מערב האי אלכסנדר, שבאנטארקטיקה. ההר מכוסה ברובו קרח, למעט מצוק סלע במדרונותיו המזרחיים. גובהו של ההר 695 מטרים מעל פני הים. ההר ממוקם 13 קילומטרים צפונית-צפון-מזרחית מפסגת גלוק. ההר מופיע לראשונה במפה של משלחת החקר האנטארקטית רון מעונת המחקר (הקיץ האנטארקטי) 1947–1948. ההר מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בעונת המחקר (הקיץ האנטארקטי) 1947–1948. המיפוי עודכן בהתבסס על ידי תצלומי לוויין לנדסאט של ארצות הברית בינואר 1973. שמו של ההר ניתן לו על ידי הוועדה המייעצת לשמות אנטארקטיים של בריטניה. ההר נקרא על שמו של המלחין הרוסי אלכסנדר בורודין; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. הר בורודין באתר הסקר הגאולוגי של ארצות הברית הר בורודין באתר הגאזט האנטארקטי של ממשלת אוסטרליה הר בורודין באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור הר בורודין (לפי גבהים) מידע גאוגרפי והיסטורי מידע היסטורי על מיפוי ההר מידע היסטורי על מתן שמות אתרים באזור
הר בראון (פירושונים)

האם התכוונתם ל... אנטארקטיקה הר בראון (ארץ אלכסנדר) – הר בקצה הצפון מערבי של הרי אוניברסיטת סופיה, בצפון האי אלכסנדר, שבאנטארקטיקה. הר בראון (ארץ הנסיכה אליזבת) – הר בארץ הנסיכה אליזבת שבאנטארקטיקה. אוסטרליה הר בראון (אוסטרליה הדרומית) – הר ברכסי פלינדרס במדינת אוסטרליה הדרומית, שבאוסטרליה הר בראון (ניו סאות' ויילס) – הר במדינת ניו סאות' ויילס, שבאוסטרליה הר בראון הקטן – הר במדינת ניו סאות' ויילס, שבאוסטרליה, בסמוך להר בראון שבניו סאות' ויילס הר בראונס – הר תת-מימי במדינת ניו סאות' ויילס, שבאוסטרליה פפואה גינה החדשה הר בראון (פפואה גינאה החדשה) – הר בפפואה גינאה החדשה שבאוקיינוס השקט ישראל הר בראון – הר ברכס התלים ברמת הגולן שבישראל ארצות הברית הר בראון (אורגון) – הר במדינת אורגון, שבארצות הברית הר בראון (טנסי) – הר במדינת טנסי, שבארצות הברית הר בראון (מונטנה) – הר בשטח הפארק הלאומי גליישר במדינת מונטנה, שבארצות הברית הר בראון (מיזורי) – הר במדינת מיזורי, שבארצות הברית הר בראון (ניו יורק) – הר במדינת ניו יורק, שבארצות הברית הר בראון (קולורדו) – הר במדינת קולורדו, שבארצות הברית הר בראון (קרולינה הצפונית) – הר במדינת קרולינה הצפונית, שבארצות הברית קנדה הר בראון (אלברטה) – הר פרובינציית אלברטה, שבקנדה הר בראון (קולומביה הבריטית) – הר פרובינציית קולומביה הבריטית, שבקנדה פסגת בראון
רוז'ה קוקרמן

רוג'ה קוקרמן (בצרפתית: Roger Cukierman; נולד ב-1936) הוא בנקאי, איש עסקים ונדבן יהודי-צרפתי. כיהן כנשיא קריף, ארגון הגג של יהדות צרפת וסגן נשיא הקונגרס היהודי העולמי. קוקרמן נולד בפריז שבצרפת. הוא קיבל תואר ראשון במשפטים ותואר שלישי בכלכלה מבית ספר למנהל עסקים בפריס - ESCP Business School. בנו הוא איש העסקים הישראלי-צרפתי, אדוארד צוקרמן/קוקרמן(אנ'). נכדו הוא שחקן הטניס הישראלי, דניאל צוקרמן. משנת 1963 עד ינואר 1999 עבד בקבוצת אדמונד דה רוטשילד. הוא שימש כמנכ"ל החברה בצרפת בין השנים 1993 עד 1999. כמו כן, שימש כיו"ר בנק כללי לישראל החל משנת 1988, ויו"ר קרן הנאמנות ישראל 2000. כיהן בדירקטוריונים של קלאב מד, בולורה, PEC, שאטו מרגו, פובליסיס ועוד. שימש כמנהל התאחדות הבנקאים הצרפתיים. בשנת 1993 הקים יחד עם בנו אדוארד קוקרמן את בית ההשקעות "קוקרמן ושות", הפועל בצרפת ובעיקר בישראל. בשנת 2005 הבנק גיבש קבוצה של משקיעים להתמודדות על רכישת בנק לאומי. הוא משקיע בעיקר במיזמים בענפי ההיי-טק והשירותים הרפואיים. כיהן כנשיא "קריף" בין השנים 2001 ל-2007 ושוב בין 2013 ל-2016. במהלך הבחירות לנשיאות צרפת בשנת 2002, בעקבות עליית ז'אן-מארי לה פן לסיבוב השני, עורר סערה כשאמר בריאיון לעיתון הארץ: "צריך להודות שיש כרגע אינטרס משותף ליהודים ולימין הקיצוני", ושבהצלחת לה פן יש "מסר למוסלמים שיישבו בשקט". שבוע אחר כך חזר בו ואמר לעיתון "לה מונד" שדבריו סולפו, וייחס זאת לבעיות תרגום. קוקרמן כתב שני ספרים. Le Capital dans l'économie japonaise (préface de Maurice Byé), Presses universitaires de France, 1962. Ni fiers ni dominateurs, Éditions du Moment, 2008. מדיה וקבצים בנושא רוז'ה קוקרמן בוויקישיתוף בית ההשקעות קוקרמן נשיא הקרי"ף: לא דיברתי בשבח לה פן, באתר הארץ, 24 באפריל 2002 גפני התפטר מבנק כללי, מעריב, 3 במאי 1988 טלי ציפורי, ‏בית ההשקעות קוקרמן מונה לנציג בית ההשקעות לזארד בישראל, באתר גלובס, 25 בינואר 2004 אורה קורן, הצרפתים באים: בנק ההשקעות קוקרמן מגבש קבוצה להתמודדות על בנק לאומי, באתר הארץ, 28 ביולי 2005 מיכאל רוכוורגר, בית ההשקעות קוקרמן ינסה לגייס 100 מיליון דולר לקרן שתפעל בענפי ההיי-טק והשירותים הרפואיים, באתר TheMarker‏, 12 ביולי 2011 חגי עמית, החממה הטכנולוגית של אלביט חתמה על שיתוף פעולה עם בנק ההשקעות קוקרמן, באתר TheMarker‏, 24 ביוני 2019 יאיר שלג, מבחינתנו, להישג של לה פן יש גם יתרון, באתר הארץ, 23 באפריל 2002 דניאל בן סימון, קוקרמן מתקן את עצמו: קורא לצרפת להצביע לשיראק, באתר הארץ, 28 באפריל 2002
About a Girl

About a Girl (בתרגום חופשי: על נערה) הוא שיר של להקת הרוק האמריקאית נירוונה. השיר נכתב על ידי סולן הלהקה, קורט קוביין, ויצא לאור כחלק מאלבום הבכורה Bleach ב-15 ביוני 1989. ב-18 בנובמבר 1993 הופיעה הלהקה בתוכנית הטלוויזיה MTV Unplugged במהלכה ביצעה שיר זה ושירים נוספים בגרסאות אקוסטיות. ב-24 באוקטובר 1994, מספר ימים לפני צאתו לאור של אלבום ההופעה MTV Unplugged in New York ולצורך קידום מכירותיו, הוציאה הלהקה את הביצוע האקוסטי של השיר כסינגל. היה זה הסינגל הראשון שהוציאה לאחר מותו של קוביין. על פי צ'אד צ'אנינג, המתופף של הלהקה בעת שחרור אלבום הבכורה, כאשר נחשף לשיר לראשונה ושאל על המשמעות שלו ענה קוביין "זה על נערה." הנערה, על פי ספרו הביוגרפי של מיכאל אזרד על הלהקה "Come as You Are: The Story of Nirvana", הייתה טרייסי מרנדר, בת זוגו של קוביין באותה העת. השיר נכתב, ככל הנראה, בעקבות מרנדר ששאלה את קוביין מדוע מעולם לא כתב שיר עבורה, והוא מדבר על מערכת היחסים הרעועה בין השניים הנגרמה, בין היתר, בעקבות דרישתה של מרנדר מקוביין שימצא עבודה. בסרטו התיעודי של ניק ברומפילד "Kurt & Courtney" חשפה מרנדר כי קוביין מעולם לא סיפר לה שהשיר מדבר עליה, אלא גילתה זאת רק לאחר שקראה את ספרו של אזרד. השיר קיבל בעיקר ביקורות חיוביות ושבחים, מבקרים רבים ציינו שהשיר מהווה עדות מוקדמת לכישרונם של קוביין וחברי הלהקה. מגזין הרולינג סטון הציב את השיר במקום השמיני ברשימה המדרגת את כל 102 שירי הלהקה. עיתון הגרדיאן הציב את השיר במקום זהה ברשימה המדרגת את 20 שירי הלהקה הטובים ביותר. כמו כן, המגזין פיצ'פורק הציב את השיר במקום ה-112 ברשימה המדרגת את 200 השירים הטובים ביותר של שנות ה-80. מידע על היצירה "About a Girl" באתר מיוזיק בריינז גרסאות נוספות ל"About a Girl" באתר SecondHandSongs סרטון השיר "About a Girl" באתר יוטיוב Krist Novoselic, Bleach: Krist Novoselic Interviews Chad Channing, Seattle Weekly, ‏2009-10-27 (באנגלית) Michael Azerrad, Come as You Are: The Story of Nirvana, 1993, עמ' 124 Bleach - Nirvana | Songs, Reviews, Credits | AllMusic (באנגלית אמריקאית), נבדק ב-2020-07-08 The 200 Best Albums of the 1980s - Page 6, Pitchfork (באנגלית) Why Nirvana’s ‘Bleach’ Doesn’t Deserve To Sit In The Shadow Of Its Massive Follow-Up Albums | NME, NME Music News, Reviews, Videos, Galleries, Tickets and Blogs | NME.COM, ‏2015-06-15 (באנגלית) Douglas Wolk,Kory Grow,Richard Bienstock,Daniel Kreps,Tom Mallon,Grayson Haver Currin,Christopher R. Weingarten,Nick Murray,Joe Gross, Rolling Stone, No Apologies: All 102 Nirvana Songs Ranked, Rolling Stone, ‏2019-04-05 (באנגלית) Petridis, Alexis (2019-06-20). "Nirvana's 20 greatest songs – ranked!". The Guardian (באנגלית בריטית). ISSN 0261-3077. נבדק ב-2020-07-08. The 200 Best Songs of the 1980s - Page 5, Pitchfork (באנגלית)
איאד סרחאן

איאד סרחאן (בערבית اياد سرحان נולד בשנת 1969) הוא קצין בצה"ל בדרגת אלוף-משנה, אשר שימש כראש מנהלת התיאום והקישור לעזה (רמת"ק עזה) ביחידה לתיאום פעולות הממשלה בשטחים. קודם לכן שימש רמת"ק רמאללה, רמת"ק עוטף ירושלים ורמת"ק בית לחם. סרחאן, בנם של נג'יב ושפיקה סרחאן, נולד וגדל במע'אר. בשנת 1988 התגייס לצה"ל כקצין אקדמאי, מילא מספר תפקידים עד להתחלת שירותו במנגנון התיאום הביטחוני, לאחר החתימה על הסכמי אוסלו ותחילת מימושם. בשנת 1995 מונה לקצין במנגנון התיאום הביטחוני. בהמשך שימש סגן מפקד מת"ק שכם וסגן מפקד RSC. בשנת 2003 מונה לסגן רמת"ק וקצין תיאום ביטחוני בבית לחם. לאחר מכן מונה לסגן רמת״ק וקצין תיאום ביטחוני ביריחו. בשנת 2008 מונה לרמת"ק בית לחם. בשנת 2013 מונה לרמת״ק עוטף ירושלים. לאחר מכן מונה לרמת״ק רמאללה בין השנים 2015–2018. שימש כרמת"ק עזה בין השנים 2018–2021, אחריו מונה אל"ם משה טטרו. סרחאן מתגורר בכפר מע'אר, נשוי ואב לשלושה ילדים. בעל תואר ראשון במדעי המדינה מאוניברסיטת בר-אילן, ותואר שני במדעי המדינה ובביטחון לאומי מאוניברסיטת חיפה. מינוי אל"ם איאד סרחאן לראש מנהלת התיאום והקישור לעזה, פברואר 2018 אל"ם איאד סרחאן, ראש מנהלת תיאום וקישור לעזה ראש מנהלת התיאום והקישור לעזה, אל"ם איאד סרחאן במרכז אל"ם איאד סרחאן במשרדו מדיה וקבצים בנושא איאד סרחאן בוויקישיתוף אל"ם איאד סרחאן דמות מקובלת ואחראית, באתר הכרמל "במקום הפרות סדר - גידול תותים": הצצה למציאות החדשה ברצועה, ברשת 13 טל לב רם, ‏אל"מ איאד סרחאן מונה לראש מנהלת התיאום והקישור לעזה, באתר מעריב אונליין, 27 בפברואר 2018 אליאור לוי ויואב זיתון, יום מבחן בעזה ואזהרה מצה"ל: "התגובה תהיה נחרצת", באתר ynet, 27 בדצמבר 2018 "הפלסטינים מדקלמים כל נאום של בר סימן טוב ושל נתניהו על קורונה", ישראל היום "אם הייתה להם אפשרות, הרצועה הייתה מתרוקנת מתושביה", מקור ראשון עשרות רחפנים, סכינים וציוד צלילה: מתפ"ש סיכלה הברחת ענק לעזה, ערוץ 13 ניר דבורי, ‏תיעוד: עימות בין צה"ל לדייגים מעזה שחורגים מהמרחב המותר, באתר ‏מאקו‏, 4 במאי 2020 Regional Security Committee